江邑春霖奉贈陳侍御
作者：孟郊
朝代：唐

paragraphs: 江上花木凍，雨中零落春。
應由放忠直，在此成漂淪。
嘉豔皆損汙，好音難殷勤。
天涯多遠恨，雪涕盈芳辰。
坐哭青草上，臥吟幽水濱。
興言念風俗，得意唯波鱗。
枕席病流濕，簷楹若飛津。
始知吳楚水，不及京洛塵。
風浦蕩歸棹，泥陂陷征輪。
兩途日無遂，相贈唯沾巾。